אחד משני הקטעים המצוטטים על ידי פרוקלוס מספר על אדם לא מזוהה, שבנוכחות אריסטו ותלמידיו, נטל את נשמתו של ילד ישן באמצעות "מטה מושך-נשמות", הרחיק אותה מהגוף שלא זז ולאחר מכן החזיר אותה אליו ללא פגע. מעשה זה שכנע את אריסטו ואת כל הנוכחים כי הנשמה נפרדת מהגוף והיא משתמשת בו כאכסניה. הקטע השני מספר על מותו ותחייתו של אתונאי בשם קליאונימוס. שני הסיפורים הללו הוצגו על ידי קליארכוס על מנת להדגים את קיומה הנפרד של הנשמה, נושא שהיה אחד המרכזיים של חיבורו ואולי המרכזי שבהם.
קלארכוס
כליארכוס
כלארכוס
אליפות וימבלדון 1935
אליפות וימבלדון 1935 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-24 ביוני והסתיימה ב-5 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
התחרות.
תחרות הגברים.
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
במשחק הגמר פרד פרי (בריטניה), מנצח תחרות 1934, נפגש עם גוטפריד פון קרם (גרמניה) וניצח ב-3 מערכות. בשנה זו פרד פרי ניצח גם באליפות צרפת הפתוחה.
תחרות הנשים.
בתחרות הנשים השתתפו 96 טניסאיות שחולקו ל-8 בתים. כמו בתחרות הגברים, 8 טניסאיות זכו לדירוג:
במשחק הגמר הלן וילס (ארצות הברית) ניצחה את הלן ג'ייקובס (ארצות הברית) ב-3 מערכות. בכך היא זכתה בתואר בפעם השביעית.
תחרות זוגות גברים.
בתחרות השתתפו 64 זוגות. כמו בשנה שעברה 4 זוגות דורגו.
במשחק הגמר ג'ק קרופורד ואדריאן קוויסט (אוסטרליה), שיחקו נגד וילמר אליסון (ארצות הברית) וג'ון ואן רין (דרום אפריקה) וניצחו ב-5 מערכות. באותה שנה הם ניצחו גם באליפות צרפת הפתוחה.
תחרות זוגות נשים.
בתחרות השתתפו 48 זוגות. אליזבת ריין שהייתה חלק מזוג המנצחות בשנה הקודמת סיימה את הקריירה הספורטיבית לאחר זכייה ב-12 תארים בתחרויות זוגות נשים בווימבלדון. 4 זוגות קיבלו דירוג:
במשחק הגמר פרדה ג'יימס וקיי סטמרס (בריטניה) שיחקו נגד סימון מאתיה (צרפת) והילדה ספרלינג (דנמרק) וניצחו אותן בשתי מערכות.
תחרות זוגות מעורבים.
בתחרות השתתפו 80 זוגות. מנצחי אליפות 1934 לא השתתפו. 4 זוגות קיבלו דירוג:
במשחק הגמר פרד פרי ודורותי ראונד (בריטניה) שיחקו נגד בני הזוג הופמן מאוסטרליה שלא היו מדורגים וניצחו ב-3 מערכות. לדורותי ראונד זו הייתה הזכייה השנייה בתחרות זו (עם פרטנרים שונים). לפרד פרי זו הייתה הזכייה השנייה באליפות זו.
דליה למדני
דליה לַמדָני (10 בפברואר 1931 – 15 במרץ 2017) הייתה עיתונאית ומתרגמת ישראלית. נמנתה שנים רבות עם סגל השבועון "לאשה", שבו פרסמה כתבות בענייני אוכל.
ביוגרפיה.
דליה למדני נולדה בשנת 1931 בעתלית. הוריה, חנה וזאב למדני, עלו לארץ ישראל מרוסיה בגפם כחלוצים. בהיותה בת ארבע עברה משפחתה למושב כפר חיים שבעמק חפר, שהוריה נמנו עם מייסדיו. למדה שנה אחת בבית הספר החקלאי בנהלל, ועם פרוץ מלחמת העצמאות הצטרפה ללהקה הצבאית "להקת הכרמל", ככותבת פזמונים ומערכונים. בהמשך שירתה בבסיס הגדנ"ע באר אורה.
לאחר שהשתחררה מצה"ל למדה בסמינר למורים בתל אביב ועבדה כמגיהה בדפוס "אחדות".
בתום הסמינר ב-1950, עברה להתגורר באילת, אז ישוב קטן מאוד ונידח. עבדה שש כרכזת תרבות ובמקביל לימדה את העולים החדשים עברית. בהמשך שימשה כמורה בכיתות הראשונות שנפתחו בבית הספר המקומי.
בשנת 1952 נישאה לסגן-אלוף דב נשרי (אדלר)., מפקד העיר אילת באותה תקופה (כיהן בתפקיד זה בין השנים 1952-1954).
בשנת 1954 עברו בני הזוג לצהלה, ובשנת 1957 נולדה בתה היחידה, ליאת. בשנת 1961 התגרשו (נשרי נישא בהמשך למוזיקאית דרורה חבקין).
מסוף שנות ה-50 עבדה למדני בהוצאת הספרים "עם הספר" של דב ליפץ ובנו אהרן אמיר (שאותו הכירה בחוגי הכנענים), ומ-1961 הייתה מזכירת המערכת של הרבעון הספרותי "קשת" שבעריכת אמיר. עבדה כפרילנס בכתיבה ועריכה, בין השאר כסופרת צללים. בשנת 1967 התקבלה כעובדת קבועה בשבועון "לאשה", תחילה כעורכת זוטרה ובהמשך כעורכת המדור "לבית", תפקיד שאותו מילאה שנים רבות. במקביל פרסמה בשבועון מתכונים וכתבות בענייני אוכל.
בשנת 1964 הכירה למדני את ג'ון "פאדי" קופר, לשעבר מחיילי מח"ל במלחמת העצמאות, אירי במוצאו, שהחליט להישאר בישראל. השניים חיו בזוגיות עד פטירתו של קופר משתייה מופרזת ב-1969.
תרגמה יותר מעשרה ספרי ילדים ונוער, בהם "בן המלך והעני" מאת מארק טוויין, "בת מונטסומה" מאת הנרי ריידר הגרד, "נסיכה קטנה" מאת פרנסס הודג'סון ברנט ו"ילדי המים" מאת צ'ארלס קינגסלי.
כמו כן כתבה מספר שירים, הבולט בהם הוא "טיול בשניים" שהלחין ועיבד אריה לבנון ושהתפרסם בביצועם של הצמד "רן ונמה"
בשנת 1986 יצא לאור בהוצאת זמורה-ביתן ספרה "בישול להקפאה - הקפאה לבישול".
בשנת 2014 פרסמה בהוצאת "עולם חדש" את הספר, שאת כתיבתו סיימה עשר שנים קודם לכן, "מסע מסביב לשולחן: על תפקידיו המגוונים של האוכל בתחומים שמחוץ למטבח ובעיצוב התרבות שלנו ושל קודמינו". ב-2016 יצא לאור סיפרה "מסע מסביב למזווה".
דליה נקברה לצד בתה ליאת נשרי (נפטרה ב-2005, בגיל 48, מסרטן הלבלב) בבית העלמין במושב כפר חיים.
קישורים חיצוניים.
מפרי עטה:
פרינץ
פרינץ (Prinz) הוא שם משפחה שמקורו בגרמנית ומשמעותו נסיך.
רגרסיה מקומית
רגרסיה מקומית - LOESS ו-LOWESS (קיצור של Locally weighted scatterplot smoothing; החלקת נקודת פיזור מקומית) הן שתי שיטות נפוצות ללא פרמטרים המשלבות מספר רב של מודלי רגרסיה ומבוססות על מודל שכן קרוב.
שיטת " LOESS" היא הכללה מאוחרת של שיטת "LOWESS" ; אף על פי שאלו אינן ראשי-תיבות במובן הרגיל, ניתן לפרש אותן כ"רגרסיה מקומית".
"LOESS" ו- "LOWESS" נבנו על שיטות "קלאסיות" כגון רגרסיית הריבועים הפחותים, ליניארית ולא ליניארית.
הן מטפלות במצבים שבהם השיטות הקלאסיות אינן מתפקדות היטב או שלא ניתן ליישמן ביעילות. "LOESS" משלב הרבה מן הפשטות של רגרסיית הריבועים הפחותים הליניארית יחד עם הגמישות של הרגרסיה הלא ליניארית. היא עושה זאת על ידי התאמה של מודלים פשוטים לתתי נתונים מקומיים כדי לבנות פונקציה המתארת את החלק הקבוע של השונות בנתונים, נקודה אחר נקודה. אחד היתרונות העיקריים של שיטה זו הוא שניתוח הנתונים לא נדרש כדי לציין פונקציה כללית מכל צורה שהיא כדי שתתאים בין המודל לנתונים, אלא רק כדי להתאים בין המגזרים לנתונים.
ה"מחיר" עבור תכונות אלה הוא החישובים שגדלו. בגלל החישובים האינטנסיביים, "LOESS" הייתה כמעט בלתי אפשרית לשימוש מבחינה פרקטית בעידן שבו רגרסיית הריבועים הפחותים פותחה. רוב השיטות המודרניות האחרות למידול תהליכים דומות ל-"LOESS" בהקשר זה. שיטות אלה עוצבו באופן מודע לשימוש ביכולת החישובית הנוכחית שלנו וביתרונה המקסימלי האפשרי כדי להשיג מטרות שלא הושגו בקלות על ידי השיטות המסורתיות.
עקומה חלקה העוברת דרך נקודות נתונים הושגה על ידי טכניקה סטטיסטית זו, הנקראת עקומת LOESS, במיוחד כאשר כל ערך מוחלק מתקבל על ידי רגרסיית ריבועים פחותים ריבועית משוקללת על טווח של ערכי קריטריון פיזור על ציר ה-Y. כאשר כל ערך מוחלק מתקבל על ידי רגרסיית ריבועים פחותים משוקללת על פני הטווח מתקבלת עקומת LOWESS; עם זאת, יהיו כאלה שיצמידו את LOWESS ו-LOESS כמילים נרדפות.
הגדרה של מודל LOESS.
שיטת LOESS אשר הוצעה במקור על ידי מדען המחשב האמריקני ויליאם קליבלנד (1979) ופותחה בהרחבה בהמשך על ידי קליבלנד ודבלין (1988), מציינת במיוחד שיטה הידועה גם כרגרסית פולינומים מקומית משוקללת. בכל נקודה בנתונים, מותאם פולינום מדרגה נמוכה לקבוצת משנה של נתונים המכיל ערכים של משתנים מסבירים סביב הנקודה אשר תגובתה מוערכת. הפולינום המותאם, המשתמש בשקלול הריבועים הפחותים, נותן משקל גבוה יותר לנקודות סביב אותה נקודה מגיבה ומוערכת ומשקל מופחת לנקודות הרחוקות ממנה. הערך של פונקציית הרגרסיה עבור אותה נקודה מושג על ידי הערכה של הפולינום המקומי ומשתמש בערכי המשתנים המסבירים עבור אותה נקודה בנתונים.
התאמת ה- LOESS מסתיימת לאחר שערכי פונקציית הרגרסיה חושבו עבור כל אחת מה-N נקודות נתונים. הרבה מהפרטים של שיטה זו, כמו מעלות של המודל הפולינומי והמשקלים הם גמישים. טווח האפשרויות עבור כל חלק של השיטה.
תתי נתונים מקומיים.
תתי הנתונים הבאים לידי שימוש בכל התאמה של הריבועים הפחותים המשוקללים למודל LOESS נקבעים על ידי אלגוריתם השכן הקרוב. קלט המשתמש לתהליך נקרא "רוחב פס" או "פרמטר החלקה" וקובע את כמות הנתונים הנמצאים בשימוש כדי להתאים לכל פולינום מקומי. פרמטר ההחלקה, α, הוא מספר בין 1 ל- (λ+1)/n כאשר λ מסמן את מידת הפולינום המקומי. הערך α מציין את החלק של הנתונים המשמשים בכל התאמה. תתי הנתונים הבאים לידי שימוש בכל התאמת ריבועים מופחתים משוקללים כוללים את ה- n×α הנקודות (מעוגלות למספר השלם הגדול הבא אחרי) של ערכי המשתנים המסבירים הקרובים ביותר לנקודה בה התגובה מוערכת.
α נקרא מקדם החלקה מכיוון שהוא שולט בגמישות של פונקציית רגרסיית LOESS. ערכים גבוהים של α יוצרים פונקציית החלקה בעלת תנודתיות נמוכה בתגובה לתנודתיות בנתונים. ה- α הקטן, מסמל את ההתאמה הקרובה ביותר של פונקציית הרגרסיה לנתונים. שימוש בערך קטן מדי של פרמטר החלקה אינו רצוי, עם זאת, שכן פונקציית הרגרסיה בסופו של דבר תתחיל ללכוד את השגיאה האקראית בנתונים. ערכים שימושיים של פונקציית החלקה בדרך כלל נמצאים בטווח של 0.25-0.5 עבור מרבית יישומי ה-LOESS.
דרגות של פולינומים מקומיים.